Nafarroako Parlamentuko Mahaiak, 2019ko irailaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkeztutako galdera, adinekoentzako egoitza batean toki publiko edo itundu bat eskuratzeko itxarote-zerrendari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 2an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Marta Álvarez Alonso andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

1. Gaur egun, adinekoentzako egoitza batean toki publiko edo itundu bat eskuratzeko itxarote-zerrendan dauden pertsonen kopurua.

2. Horietatik, zenbat dauden zerbitzuari lotutako prestazio bat jasotzen, zenbat ari diren beste prestazio edo zerbitzu bat jasotzen, eta zenbatek ez duten inolako prestazio edo zerbitzurik jasotzen.

3. Itxarote-zerrendan dauden pertsonen kopurua, gizarte zerbitzuen arloaren arabera xehakaturik.

4. Egoitza-toki publiko edo itundu bat eskuratzeko batez besteko itxarote-aldia, 2015eko urtarrilaren 1ean, 2016ko urtarrilaren 1ean, 2017ko urtarrilaren 1ean, 2018ko urtarrilaren 1ean, 2019ko urtarrilaren 1ean eta 2019ko uztailaren 1ean.

Iruñean, 2019ko uztailaren 4an

Foru parlamentaria: Marta Álvarez Alonso